Diari Oficial de la Generalitat Valenciana


Sumari del DOGV 9579, del 20-04-2023 (2023/4200)

RESOLUCIÓ de 14 d'abril de 2023, de la Presidència de la Generalitat, per la qual es convoquen subvencions destinades a la promoció i foment de la xarxa de Punts Nets AVANT en els municipis en risc de despoblament en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9579

Data del DOGV
:   20-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4200


Data del document
:   14-04-2023

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 d'abril de 2023, de la Presidència de la Generalitat, per la qual es convoquen subvencions destinades a la promoció i foment de la xarxa de Punts Nets AVANT en els municipis en risc de despoblament en l'àmbit de la Comunitat Valenciana. [2023/4200]  
Mitjançant el Decret 27/2021, d'1 de setembre, del president de la Generalitat, es van aprovar les bases reguladores de les subvencions destinades a la promoció i foment de la xarxa de Punts Nets AVANT en els municipis en risc de despoblament en l'àmbit de la Comunitat Valenciana (d'ara en avant, Decret 27/2021).  
La base reguladora sisena d'aquest Decret 27/2021, estableix que la concessió de les subvencions es realitzarà mitjançant el procediment de concurrència competitiva a què es refereixen l'article 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara en avant, Llei 1/2015), i l'article 22 de la Llei 38/2003, de 17 de novembre, general de subvencions (d'ara en avant, LGS). Així mateix, la citada base reguladora sisena determina que la convocatòria s'efectuarà mitjançant una resolució de la persona titular de la secretaria autonòmica competent en matèria de despoblament, i s'haurà de publicar en la Base de dades nacional de subvencions i en el Diari Oficial de la Generalitat Valenciana, de conformitat amb el que s'estableix en els articles 18, 20 i 23 de l'LGS.  
  
La Llei 9/2022, de 30 de desembre, de pressupostos de la Generalitat per a l'exercici 2023, preveu, en la secció 05, servei 05, centre gestor 03, i programa pressupostari 125.20, Agenda Valenciana Antidespoblament, la línia pressupostària S0891000 «Promoció xarxa Punts Nets AVANT», del capítol VII del pressupost, amb una dotació de cinc-cents mil euros (500.000,00€), dotació que ha sigut ampliada fins a aconseguir els huit-cents quaranta-tres mil dos-cents quinze euros amb seixanta-quatre cèntims (843.215,64 €), d'acord amb l'expedient de modificació pressupostària 05.001/23-004 aprovat per Resolució de la Conselleria d'Hisenda i Model Econòmic el dia 9 de febrer de 2023.  
  
Per això, vista la proposta de la directora general de l'Agenda Valenciana Antidespoblament, de 29 de març de 2023, i de conformitat amb el que es disposa en els articles 160.4.b i 166 de la Llei 1/2015; en l'article 12 de la Llei 5/1983, de 30 de desembre, del Consell, i en la base reguladora sisena del Decret 27/2021, d'1 de setembre, del president de la Generalitat, resolc:  
  
Primer. Objecte  
L'objecte de la present resolució és la convocatòria, per a l'exercici 2023, de les subvencions regulades en el Decret 27/2021, d'1 de setembre, del president de la Generalitat, pel qual s'aproven les bases reguladores de les subvencions destinades a la promoció i foment de la xarxa de Punts Nets AVANT en els municipis en risc de despoblament en l'àmbit de la Comunitat Valenciana.  
  
Segon. Condicions de concessió de les ajudes  
1. La concessió de les subvencions recollides en aquesta resolució es tramitarà pel procediment de concurrència competitiva, d'acord amb el que s'estableix en l'article 164 de la Llei 1/2015.  
2. Les entitats beneficiàries d'aquestes subvencions estaran subjectes a les obligacions derivades del contingut de les bases reguladores de les presents subvencions, de la resolució de concessió de les subvencions i, en general, de les normes vigents que els siguen aplicables. En tot cas, són obligacions de les entitats beneficiàries les establides en l'article 14 de l'LGS.  
  
Tercer. Línia de subvenció i import global màxim de les ajudes  
1. Aquestes subvencions es finançaran amb càrrec al pressupost de la Generalitat per a l'exercici 2023, secció 05, servei 05, centre gestor 03, programa pressupostari 125.20, Agenda Valenciana Antidespoblament, línia pressupostària S0891000, «Promoció xarxa Punts Nets AVANT», del capítol VII del pressupost, que compta amb una dotació de huit-cents quaranta-tres mil dos-cents quinze euros amb seixanta-quatre cèntims (843.215,64€).  
2. La Direcció General de l'Agenda Valenciana Antidespoblament, mitjançant una resolució que serà publicada en el Diari Oficial de la Generalitat Valenciana, i sense necessitat d'obrir un nou termini de presentació de sol·licituds, podrà incrementar les dotacions econòmiques inicialment previstes, si concorre algun dels supòsits previstos en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
  
En tot cas, l'increment de crèdit previst en aquest punt queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana. En aplicació de l'article 11.6 del Decret 77/2019, de regulació del procediment de gestió del pressupost de la Generalitat, els eventuals augments sobrevinguts en el crèdit disponible possibilitaran que es dicte una resolució complementària de concessió de la subvenció per a aquelles sol·licituds que, complint tots els requisits, hagueren sigut inicialment denegades per esgotament del crèdit.  
  
Quart. Quantia màxima per entitat beneficiària  
1. La quantia màxima de la subvenció, corresponent a l'exercici 2023, per a cada entitat que resulte beneficiària, s'estableix en vint-i-cinc mil euros (25.000,00 €).  
2. La quantia de la subvenció en cap cas podrà superar la quantitat que s'haja sol·licitat, ni la corresponent al cost d'execució del projecte i de les activitats objecte del sol·licitat.  
  
Cinqué. Entitats beneficiàries  
1. Podran ser beneficiaris de les subvencions objecte d'aquesta convocatòria, d'acord amb la base reguladora segona del Decret 27/2021, els ajuntaments dels municipis de la Comunitat Valenciana de l'Agenda AVANT que s'hagen adherit a la Xarxa Punts Nets AVANT, hagen executat el projecte bàsic facilitat per la direcció general competent en matèria de despoblament, i disposen, per tant, almenys, d'un Punt Net AVANT dins del seu terme municipal.  
L'entitat beneficiària serà, amb caràcter general, l'executora de les actuacions previstes en la base reguladora tercera del Decret 27/2021, excepte en els casos en què, en virtut de la seua facultat d'autoorganització i en el marc de la normativa aplicable, l'entitat beneficiària decidisca que l'actuació l'execute un altre organisme o entitat del sector públic que siga mitjà propi i servei tècnic d'aquesta. En aquest cas, haurà d'indicar aquesta possibilitat en la sol·licitud i presentar la documentació acreditativa sobre la condició de mitjà propi i servei tècnic de l'ajuntament corresponent.  
2. No podran obtindre la condició de beneficiàries de les subvencions regulades en el decret 27/2021 les entitats en les quals concórrega alguna de les circumstàncies establides en l'article 13.2 de l'LGS, i en els articles 18 i concordants de l'RLGS.  
3. Les entitats beneficiàries d'aquestes subvencions hauran de complir les obligacions establides en la base reguladora quarta del Decret 27/2021, i en aquesta convocatòria.  
  
Sisé. Compatibilitat de les subvencions  
Aquestes subvencions són compatibles amb qualsevol altra que, per a la mateixa finalitat, siga atorgada per qualsevol administració o entitat pública o privada; si bé l'import en cap cas podrà, aïlladament o en concurrència amb subvencions d'altres administracions públiques o d'altres ens públics o privats, superar el cost de les activitats subvencionades.  
  
  
Seté. Termini i presentació de les sol·licituds  
1. Les sol·licituds per a l'obtenció d'aquestes subvencions es presentaran de manera telemàtica a través de la seu electrònica de la Generalitat (https://sede.gva.es), accedint al procediment corresponent a aquesta convocatòria. Per a poder tramitar telemàticament la sol·licitud, s'haurà de disposar d'algun dels sistemes de signatura electrònica admesos en la seu electrònica de la Generalitat.  
2. El termini per a la presentació de sol·licituds serà d'un mes a comptar des de l'endemà de la publicació d'aquesta convocatòria en el Diari Oficial de la Generalitat Valenciana.  
3. La sol·licitud haurà d'expressar el consentiment o l'oposició perquè l'òrgan instructor puga comprovar o recaptar d'altres òrgans, administratius o proveïdors d'informació, per mitjans electrònics, la informació sobre el compliment de les obligacions tributàries i amb la Seguretat Social, segons el que es disposa en l'article 22.4 de l'RLGS, o sobre altres circumstàncies de les entitats sol·licitants o de les sol·licituds que, d'acord amb la convocatòria i amb la normativa aplicable, siguen pertinents per a la instrucció del procediment. En cas d'oposició, l'entitat sol·licitant haurà d'aportar els corresponents certificats.  
  
4. La presentació de la sol·licitud portarà implícita l'acceptació de les bases reguladores, inclòs el que es disposa en aquesta convocatòria.  
5. Les entitats sol·licitants que, havent complit els criteris indicats en l'apartat 1 de la base huitena del Decret 27/2021, no van obtindre la condició d'entitats beneficiàries per haver-se esgotat el crèdit disponible en l'exercici 2022 i van quedar en reserva, en l'ordre en què figuren en l'apartat cinqué de la Resolució de 7 de juliol de 2022, de la Presidència de la Generalitat, de concessió de les subvencions convocades per la Resolució de 25 de març de 2022, de la Presidència de la Generalitat per a l'exercici 2022 (DOGV 9382, 13.07.2022), tindran preferència, d'acord amb aquest ordre, per a accedir a la subvenció, amb càrrec a l'exercici 2023.  
  
Huité. Documentació i informació que s'han d'aportar per cada sol·licitud  
Cada entitat sol·licitant presentarà, de conformitat amb la base reguladora setena del Decret 27/2021, una única sol·licitud, a la qual s'adjuntarà la següent documentació:  
a) Un document, degudament signat per la persona titular de l'Alcaldia, en el qual es compromet a la realització de les actuacions previstes en la base reguladora tercera del Decret 27/2021, dins de l'exercici 2023 i abans de la data prevista en l'apartat onzé d'aquesta resolució com a límit per a justificar la subvenció.  
b) Certificat acreditatiu d'haver presentat el compte general davant la Sindicatura de Comptes, així com d'haver remés, si escau, el corresponent pla economicofinancer en els termes previstos en la Llei orgànica 2/2012, de 27 d'abril, d'estabilitat pressupostària i sostenibilitat financera.  
c) En el cas que el compte bancari de l'entitat beneficiària no estiga donat d'alta en la Generalitat, o s'hagen de modificar les seues dades, caldrà realitzar el tràmit previst en l'article 5 de l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat (DOGV 9324, 25.04.2022), a través de l'accés a l'enllaç següent:  
https://www.gva.es/es/inicio/procedimientos'id\_proc=22513  
d) Projecte o memòria tècnica detallada de les actuacions que es pretenen realitzar, d'acord amb la sol·licitud presentada, amb el pressupost corresponent.  
  
Nové. Òrgans competents per a la instrucció i resolució del procediment  
1. L'òrgan encarregat de l'ordenació i la instrucció del procediment serà la direcció general competent en matèria de despoblament, que, d'ofici, acordarà totes les actuacions necessàries per a la determinació, el coneixement i la comprovació de les dades en virtut dels quals ha de pronunciar-se la resolució.  
2. D'acord amb el que s'estipula en la base reguladora desena del Decret 27/2021, la persona titular de la direcció general competent en matèria de despoblament té delegada la facultat de dictar la resolució de concessió de les subvencions, a la vista de la proposta motivada de resolució formulada pels serveis tècnics d'aquesta direcció general.  
  
  
Desé. Procediment i resolució  
1. D'acord amb la base reguladora novena del Decret 27/2021, els serveis tècnics de la direcció general competent per a la instrucció, efectuaran les comprovacions de cadascuna de les sol·licituds presentades i de la documentació aportada, per a, posteriorment, i després de realitzats, si és el cas, els corresponents requeriments, elaborar una proposta motivada de resolució.  
2. Finalitzat el termini de presentació de sol·licituds, es procedirà, en el següent ordre cronològic, a:  
a) Examinar les sol·licituds presentades i la documentació aportada.  
  
b) Avaluar les sol·licituds d'acord amb el criteri de valoració previst en la base reguladora huitena del Decret 27/2021.  
3. Després d'avaluar totes les sol·licituds, es formalitzarà una proposta motivada de resolució en la qual:  
a) Figuraran per ordre, en funció del que està previst en la base reguladora huitena del Decret 27/2021, les entitats a les quals podria atorgar-se la subvenció, així com la quantia a atorgar, amb el límit màxim per entitat beneficiària establit en aquesta convocatòria.  
b) Es relacionaran les sol·licituds que hagen de ser denegades, així com les causes de denegació d'aquestes.  
c) Si és el cas, es relacionaran les sol·licituds que no obtinguen la condició d'entitats beneficiàries, però que quedaran en reserva per a poder accedir a la subvenció en cas de renúncia d'alguna de les entitats beneficiàries o en el supòsit previst en l'apartat tercer.2 d'aquesta resolució, o que tindran preferència per a accedir a la subvenció amb càrrec als pressupostos de la Generalitat per a 2024, de conformitat amb el que es preveu en l'apartat segon de base reguladora huitena que regeix aquesta convocatòria de subvencions.  
4. El termini màxim per a tramitar, resoldre i notificar les resolucions de concessió serà de tres mesos a comptar des de la data de publicació de la present convocatòria. La resolució tindrà els efectes i el contingut previstos en l'article 25 de l'LGS i es publicarà en la Base de dades nacional de subvencions i en el Diari Oficial de la Generalitat Valenciana. Aquesta publicació assortirà els efectes de notificació a les entitats interessades, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
5. Les resolucions de l'òrgan concedent esgoten la via administrativa, per la qual cosa, contra aquestes, es podrà interposar un recurs contenciós administratiu en el termini de dos mesos, a comptar des de l'endemà de la publicació, davant la Sala contenciosa administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant el mateix òrgan que les haja dictat, en el termini d'un mes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; tot això sense que es puguen simultaniejar tots dos recursos i sense perjudici que es puga presentar qualsevol altre recurs que estimen pertinent.  
  
Onzé. Justificació i pagament de les ajudes  
1. La justificació de la subvenció s'adreçarà a la direcció general amb competències en matèria de despoblament, i s'haurà de presentar, com a màxim, el 30 de novembre de 2023.  
2. A aquest efecte, es presentarà el compte justificatiu previst en la base reguladora dotzena del Decret 27/2021, que contindrà la següent informació:  
a) un certificat, signat per la persona tècnica directora, de l'execució del projecte de Punt Net AVANT.  
b) Una memòria de l'actuació justificativa del compliment de les condicions imposades en la concessió de la subvenció, degudament signada per la persona que ostente la representació legal de l'entitat beneficiària.  
c) Una relació classificada de les despeses que ha comportat la realització de l'activitat subvencionable, amb identificació de la persona creditora, i del document, el seu import, la data d'emissió i, si és el cas, la data de pagament. A aquesta relació s'acompanyaran les factures de les despeses realitzades, degudament formalitzades en els termes establits en la normativa que regula les obligacions de facturació, o la certificació emesa per la persona titular de la secretaria-intervenció de l'ajuntament.  
L'import a justificar serà, com a mínim, el 100 per 100 de la quantitat concedida com a subvenció. Si la quantitat justificada fora menor a la concedida, es procedirà a reduir la quantitat concedida de forma directament proporcional, conforme al procediment establit en la base reguladora onzena del Decret 27/2021.  
d) Un detall d'altres ingressos o subvencions que hagen finançat l'activitat subvencionada, amb indicació de l'import i la seua procedència.  
3. El pagament a les entitats interessades de les subvencions concedides es realitzarà de conformitat amb el que estableix la Llei de pressupostos de la Generalitat corresponent a l'exercici 2023, en relació amb el que es preveu en els articles 164 i següents de la Llei 1/2015, amb la rendició prèvia del compte justificatiu.  
4. Les transferències de les subvencions concedides es realitzaran en un únic pagament, una vegada comprovats i aprovats els justificants presentats.  
5. La falta de presentació de la justificació de la despesa en el termini fixat donarà lloc a la pèrdua de la subvenció.  
  
Contra la present resolució, que posa fi a la via administrativa, podran les persones interessades interposar, potestativament, un recurs de reposició davant del mateix òrgan que l'ha dictada en el termini d'un mes comptat des de l'endemà de la seua publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que s'estableix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 14 d'abril de 2023.- La secretària autonòmica de Cohesió Territorial i Polítiques contra el Despoblament (p. d. base sisena Decret 27/2021, d'1 de setembre, del president de la Generalitat; DOGV 08.09.2021): Elena Cebrián Calvo.